ສານ ກຳປູເຈຍ ອອກຄຳຕັດສິນ ຕໍ່ພວກ ກໍ່ຄວາມຮຸນແຮງ ຫຼັງເລືອກຕັ້ງ 
ສານ​ ໃນເຂດກຸງ​ພະນົມ​ເປັນ ​ສັ່ງໃຫ້ປ່ອຍ 3 ຄົນ ແຕ່ອີກ 3 ຄົນ ຖືກພົບວ່າ ມີຄວາມຜິດ ໃນການ​ກໍ່ຄວາມຮຸນ​ແຮງ ລຸນຫລັງການເລືອກຕັ້ງ ປີກາຍນີ້.
ສານໃນເຂດກຸງພະນົມເປັນໄດ້ອອກຄຳຕັດສິນໃນຄະດີການຟ້ອງ ຮ້ອງ 6 ຄົນທີ່ຖືກກ່າວຫາວ່າ ກໍ່ຄວາມຮຸນແຮງ ຫຼັງຈາກການເລືອກ ຕັ້ງ ໃນເດືອນກັນຍາປີກາຍນີ້ ໃນມື້ວານນີ້ ສານໄດ້ສັ່ງໃຫ້ປ່ອຍ 3 ຄົນແຕ່ອີກ 3 ຄົນຖືກພົບເຫັນ ວ່າມີຄວາມຜິດ ໃນການຍຸແຍ່ໃຫ້ກໍ່ຄວາມຮຸນແຮງ ທ້າວ Nguyen Thi Duc ໄດ້ຖືກຕັດສິນຜ່ອນຜັນໂທດໃຫ້ເປັນຕິດ ຄຸກປີນຶ່ງ ໃນຂະນະທີ່ອີກສອງຄົນ ໄດ້ຖືກລົດໂທດລົງມາເປັນ 25 ມື້ ລາວໄດ້ປະຕິເສດ ບໍ່ຍອມໃຫ້ຄວາມເຫັນໃດໆ ຢູ່ນອກສານ ໃນ ວັນສຸກວານນີ້ ແຕ່ທະນາຍຄວາມຂອງລາວກ່າວວ່າ ເຂົາເຈົ້າວາງ ແຜນທີ່ຈະທຳການຂໍອຸທອນ ແລະກ່າວຫາຕໍາ ຫລວດວ່າ ໄດ້ທໍລະມານລູກຄວາມຂອງລາວ ໃຫ້ຮັບສາລະພາບ ທັງຫົກຄົນ ໄດ້ຖືກຈັບໃນເດືອນກັນຍາປີກາຍ ໃນຂະນະທີ່ມີການປະທ້ວງຢ່າງຮຸນແຮງ ໃນ ເຂດຊານເມືອງກຸງພະນົມເປັນ ທີ່ເຮັດໃຫ້ມີຜູ້ເສຍຊີວິດຄົນນຶ່ງແລະອີກ 10 ຄົນໄດ້ຮັບບາດ ເຈັບ ບັນດາກຸ່ມປົກປ້ອງສິດທິມະນຸດກ່າວວ່າ ພວກໄອຍະການບໍ່ສາມາດນຳສະເໜີຫຼັກຖານໃດໆ ວ່າ ບຸກຄົນທັງຫົກດັ່ງກ່າວພົວພັນກັບການກໍ່ຄວາມຮຸນແຮງ